Suchinthana/ta-wikipedia huggingface dataset:
சவாய் மாதோபூர் மாவட்டம்

சவாய் மதோபூர் மாவட்டம் (Sawai Madhopur district) இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். சவாய் மாதோபூர் நகரம் இம்மாவட்டத்தின் தலைநகர் ஆகும். இந்தியாவிலுள்ள மிகவும் பிற்படுத்தப்பட்ட 640 மாவட்டங்களில் இதுவும் ஒன்றாகும். பனாஸ் ஆறு இம்மாவட்டத்தில் பாய்கிறது.

அமைப்பு
இம்மாவட்டத்தின் எல்லைகளாக வடக்கே டெளசா மாவட்டமும், வடகிழக்கே கரெளலி மாவட்டமும் மேற்கே சம்பல் நதியும், தென்மேற்கே கோட்டா மாவட்டமும், தென்கிழக்கே புந்தி மாவட்டமும் கிழக்கே டோங் மாவட்டமும் அமைந்துள்ளது.

வட்டங்கள்
சவாய் மதோபூர் மாவட்டம் 5  வருவாய் வட்டங்களாகப் பிரிக்கப்பட்டுள்ளது.
சவாய் மதோபூர் (Sawai Madhopur)
சோத் க பர்வாரா (choth ka Barwara)
கந்தார் (Khandar)
போன்லி (Bonli)
மலார்னா துங்கர் (Malarna Dungar)

மாவட்டப் பிரிப்பு
இம்மாவட்டத்தின் சில வருவாய் வட்டங்களைக் கொண்டு 7 ஆகஸ்டு 2023 அன்று புதிய கங்காபூர் மாவட்டம் நிறுவப்பட்டது.

மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 13,38,114 ஆகும். இது மொரீசியஸ் நாட்டின் மக்கள் தொகைக்குச் சமமாகும். மக்கள் அடர்த்தி ஒரு சதுர கிலோமீட்டருக்கு 297 எனும் வீதத்தில் உள்ளது. கல்வியறிவு 66.19% ஆகும்.

மேற்கோள்கள்

இராஜஸ்தான் மாவட்டங்கள்
பூந்தி மாவட்டம்

பூந்தி மாவட்டம் (Bundi) இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். பூந்தி நகரம் இம்மாவட்டத்தின் தலைமையிடம் ஆகும்.
இம்மாவட்டத்தின் பகுதிகள் 1949-க்கு முன்னர் பூந்தி சமஸ்தானத்தின் பகுதியாக இருந்தது.

அமைப்பு
இம்மாவட்டத்தின் மொத்தப் பரப்பளவு 5550 சதுர கிலோமீட்டர்கள். மக்கட்தொகை 11,13,725 ஆகும்

எல்லைகள்
இம்மாவட்டத்தில் எல்லைகளாக கிழக்கே கோட்டா மாவட்டமும், வடக்கே டோங் மாவட்டமும், தெற்கே புந்தி மாவட்டமும், தென்மேற்கே சித்தோர்கார் மாவட்டமும், மேற்கே பில்வாரா மாவட்டமும் அமைந்துள்ளது.

மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 11,13,725 ஆகும். இது சைப்ரசு நாட்டின் மக்கட்தொகைக்குச் சமமாகும். இங்கு மக்கள் அடத்தி 193 பேர் ஒரு சதுர கிலோமீட்டருக்கு எனும் வீதத்தில் உள்ளது. கல்வியறிவு 62.31% ஆகும்.

இதனையும் காண்க
 இராணியின் படிக்கிணறு

மேற்கோள்கள்

பூந்தி மாவட்டம்
இராஜஸ்தான் மாவட்டங்கள்
ஜாலாவார் மாவட்டம்

சலாவார்  மாவட்டம் (Jhalawar-ஜலாவார்) இந்தியாவின் ராஜஸ்தான் மாநிலத்தில் அமைந்துள்ள 33 மாவட்டங்களில் ஒரு மாவட்டமாகும். வரலாற்றுச் சிறப்புமிக்க ஜலவர் நகரம் இம்மாவட்டத்தின் தலைநகரம் ஆகும். இம்மாவட்டத்தில் உள்ள கோல்வி கிராமத்தில் பௌத்த கோல்வி குகைகள் உள்ளது.

எல்லைகள்
இம்மாவட்டத்தின் எல்லைகளாக வடமேற்கே கோட்டா மாவட்டமும், வடகிழக்கே பரான் மாவட்டமும், கிழக்கே குணா மாவட்டமும், தெற்கே ராஜ்கார் மர்றும் ஷாஜாபூர் மாவட்டமும் அமைந்துள்ளது.

வட்டங்கள் (தாலுகாக்கள்) 
இம்மாவட்டம்,
ஜலாவார்
அக்லேரா
பவானி
மண்டி
பிரவா
கான்பூர்
மனோகர் தானா
ஆகிய ஆறு தாலுகாக்களாகப் பிரிக்கப்பட்டுள்ளது.

மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 14,11,327 ஆகும்.இது சுவிட்ஸர்லாந்து நாட்டின் மக்கட் தொகைக்குச் சமமாகும். மக்கள் அடர்த்தி சதுர கிலோமீட்டருக்கு 227 எனும் வீதத்தில் உள்ளது.கல்வியறிவு 62.13% ஆகும்.

பழங்குடியினர்
இம்மாவட்டத்தில் பல  பழங்குடியின மக்கள் வசித்து வருகின்றனர். அவர்களுள் மீனா மக்கள் மற்றும் பில் மக்கள் எனும் பழங்குடி இனத்தவர் பெரும்பான்மையினாராய் உள்ளனர்.

மாவட்டப் பிரிப்பு
இம்மாவட்டத்தின் சில வருவாய் வட்டங்களைக் கொண்டு 7 ஆகஸ்டு 2023 அன்று புதிய  சாஞ்சோர் மாவட்டம் நிறுவப்பட்டது.

இதனையும் காண்க
 இராஜஸ்தான் மாவட்டப் பட்டியல்

மேற்கோள்கள்

இராஜஸ்தான் மாவட்டங்கள்
பேட்வா ஆறு

பேட்வா ஆறு (Betwa River) வட இந்தியாவில் ஓடும் ஆறு ஆகும். இது யமுனை நதியின் கிளை ஆறு ஆகும். இதன் மறு பெயர் வெட்ராவதி (Vetravati) ஆறு ஆகும். இது மத்தியப் பிரதேசத்தில் உள்ளது. இந்த ஆறானது கடைசியில் கென் ஆற்றுடன் இணைகிறது.

வரலாறு
சமஸ்கிருதத்தில் பேட்வா என்றால் வெட்ராவதி என்று பொருள். இந்த ஆற்றைப் பற்றி மகாபாரதத்தில் குறிப்புகள் உள்ளன. வெறாவதி என்பதற்கு சுக்திமதி என்று பொருள். இந்த நதிக் கரையானது இடம்பெயரும் நீர்ப் பறவைகளுக்கு முக்கிய நீர் நிலையாக விளங்குகிறது.

நதி நீர் வாரியம்
இந்த ஆறானது மொத்தம் 590 கிலோமீட்டர்கள் நீளமுடையது. இதில் 232 கிலோமீட்டர்கள் மத்தியப் பிரதேசத்திலும் மீதி 358 கிலோமீட்டர்கள் உத்திரம் பிரதேசத்திலும் ஓடுகிறது. உத்திரப் பிரதேசம் மற்றும் மத்தியப் பிரதேசம் அரசுகளுக்கு இடையேயான உடன்படிக்கையின் படி 1973 ஆம் ஆண்டு பேட்வா நதிநீர் வாரியம் அமைக்கப்பட்டது.

நதிகள் இணைப்பு
மத்தியப் பிரதேச மாநிலத்தின் நதிகள் இணைப்புத் திட்டத்தின் கீழ் பேட்வா ஆறானது, கென் ஆற்றுடன் இணைக்க  25 டிசமப்ர் 2024 அன்று இந்தியப் பிரதமர் நரேந்திர மோதி அடிக்கல் நாட்டினார். இந்த ஆறுகளின் இணைப்பால் மத்தியப் பிரதேசத்தில் வாழும் 44  இலட்சம்  மக்களும்; உத்தரப் பிரதேசத்தில் வாழும் 21 இலட்சம் மக்களும் பயன் பெறுவர். பேட்வா ஆற்றின் குறுக்கே கட்டப்பட்டுள்ள மடாடிலா அணையானது மத்தியப் பிரதேசம் மற்றும் உத்திரப் பிரதேசம் ஆகிய மாநிலங்களின் நிருவாகத்தின் கீழ் வருகிறது.

அணைகள்
இந்த ஆற்றின் குறுக்கே,
 இராஜ்காட் அணை
 மட்டத்திலா அணை
 பரிச்சா அணை
 துர்வாரா அணை
ஆகிய அணைகள் கட்டப்பட்டுள்ளன.

வெளி இணைப்புகள்
பேட்வா ஆறு

மேற்கோள்கள்

இந்திய ஆறுகள்
மத்தியப் பிரதேச ஆறுகள்
கிருஷ்ணகுடியில் ஒரு பிரணயகாலத்து

இது 1997ல் வெளியான மலையாளத் திரைப்படம். ஜெயராம், மஞ்சு வார்யர் ஆகியோர் முதன்மை வேடங்களில் நடித்துள்ளனர்.

நடிப்பு
ஜெயராம் ...  கிரி மேனன்
மஞ்சு வார்யர் ...  மீனாட்சி
பிஜு மேனன் ...  அகிலசந்திரன்
பாலசந்திரமேனன் ...  பவி
வினய பிரசாத் ...  உமா 
சித்திக் ...  ரஞ்சி
நரேந்திர பிரசாத் ...  மீனாட்சியின் தந்தை
ஜகதீஷ் ...  ஜோஸ் ஆப்ரஹாம்
அகஸ்டின் ...  கங்காதரன் 
வினீத் குமார் ...  பாலன் 
சுகுமாரி ...  கிரியின் அம்மா 
காவ்யா மாதவன் ... அஞ்சலி (கிரியின் சகோதரி)
ஸ்ரீவித்யா ...  மிச்சிசு நாயர்

பாடல்கள்
கிரீஷ் புத்தஞ்சேரி எழுதிய பாடல்களுக்கு வித்யாசாகர் இசையமைத்துள்ளார்.

இணைப்பு

சான்றுகள்

1997 மலையாளத் திரைப்படங்கள்
வித்தியாசாகர் இசையமைத்த திரைப்படங்கள்
இந்திய மலையாளத் திரைப்படங்கள்
மோனிகா (நடிகை)

மோனிகா (பிறப்பு ரேகா மருதைராஜ்; 25 ஆகஸ்டு 1987)  என்பவர் ஒரு இந்தியா நடிகையாவார். இவர் தன்னுடைய திரை வாழ்க்கையை தமிழ் மொழிப் படங்களில் துவங்கினார். 1990களில் குழந்தை நட்சத்திரமாகவும், 2000ல் திரைப்படங்களில் முக்கிய கதாபாத்திரத்திலும் நடித்தார். அழகி திரைப்படம் மூலமாகப் புகழ்பெற்ற நடிகையானார். அதையடுத்து இம்சை அரசன் 23ம் புலிகேசி மற்றும் சிலந்தி ஆகிய படங்களிலும் நடித்துப் புகழ்பெற்றார். சமீபத்தில் தன்னுடைய பெயரைப் பார்வனா என்று மாற்றம் செய்தார்; ஆனால் 5/30/2014 அன்று இவர் இசுலாம் மதத்துக்கு மாறியுள்ளதால் தன் பெயரை எம்.ஜி. ரஹீமா என மாற்றிக் கொண்டார்.

திரைப்படங்கள்

மேற்கோள்கள் 

தமிழ்த் திரைப்பட நடிகர்கள்
மலையாள நபர்கள்
வாழும் நபர்கள்
1987 பிறப்புகள்
தமிழ்த் திரைப்பட நடிகைகள்
தமிழக அரசு திரைப்பட விருது வெற்றியாளர்கள்
இந்திய முஸ்லிம்கள்
மலையாளத் திரைப்பட நடிகைகள்
தமிழ்நாட்டு நடிகைகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
இந்திய முஸ்லிம் பெண்கள்
தமிழ் முசுலிம் நபர்கள்
அவசர போலீஸ் 100 (திரைப்படம்)

அவசர போலீஸ் 100 என்ற திரைப்படம் பாக்யராஜ் இயக்கி நடித்த தமிழ்ப்படமாகும். இந்தத் திரைப்படத்தில் எம். ஜி. ஆர் முக்கிய கதாப்பாத்திரத்தில் வந்தார். 1990களில் வெளிவந்த இந்தத் திரைப்படத்தில், 1977ல் எம். ஜி. ஆரை கதாநாயகனாக வைத்து சி வி சீறிதர் இயக்கிய அண்ணா நீ என் தெய்வம் படத்தின் ஏறக்குறைய 4000 அடி திரைப்படம் காட்சிப்படுத்தப்பட்டது. அதற்கு தக்கவாறு பாக்யராஜ் கதைக்களம் அமைத்திருந்தார்.

இந்தத் திரைப்படத்திற்கு ம. சு. விசுவநாதன் இரு பாடல்களுக்கு இசையமைத்திருந்தார். அத்துடன் ம. கோ. இராமச்சந்திரன் படத்தில் நடித்த மா. நா. நம்பியார், சங்கீதா (நடிகை) மற்றும் வி. எஸ். ராகவன் மற்றும் சிலர் புதிய திரைப்படத்திலும் நடித்திருந்தார்கள். இந்தத் திரைப்படம் 1994ல் இந்தியில் கோபி கிருஷ்ணா என்ற பெயரில் சுனில் ஷெட்டியால் எடுக்கப்பட்டது.

கதைச் சுருக்கம்

கதைமாந்தர்கள்

மேற்கோள்கள்

வெளியிணைப்புகள்

இந்தியத் தமிழ்த் திரைப்படங்கள்
1990 தமிழ்த் திரைப்படங்கள்
கே. பாக்யராஜ் நடித்த திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
எம். ஜி. ஆர். நடித்த திரைப்படங்கள்
கே.பாக்யராஜ் இயக்கிய திரைப்படங்கள்
கௌதமி நடித்த திரைப்படங்கள்
எம். என். நம்பியார் நடித்த திரைப்படங்கள்
விஜயகுமார் நடித்த திரைப்படங்கள்
சமீரா மக்மால்பஃப்

சமீரா மக்மால்பஃப் (Samira Makhmalbaf) ஈரானைச் சார்ந்தவர். இவர் திரைப்பட இயக்குநர், திரைக்கதையாசிரியர் ஆவார்.இவர் பிப்ரவரி 15 ஆம் தியதி 1980 ஆம் ஆண்டு பிறந்தவர். இவர் மோசன் மக்மால்பஃப் அவர்களின் மகள் ஆவார். ஈரானின் புதிய தலைமுறை திரைப்பட இயக்குநர்களில் சமீரா குறிப்பிடத்தக்கவர். இவரது தங்கை ஹனா மக்மால்பஃப் ஆவார்.

இளமைப் பருவம்
தனது 14 வது வயதில் பள்ளியை விட்டு விலகி தனது தந்தையுடன் இணைந்து 5 வருடங்கள் திரைப்படங்கள் பற்றித் தெரிந்து கொண்டார். இரண்டு காணொளிகளைத் தயாரித்த பின்னர் தனது 17 ஆம் வயதில் தி ஆப்பிள்  எனும் திரைப்படத்தை சமீரா இயக்கினார்.
2000 ஆம் வருடம் மாஸ்கோவில் நடந்த 22 வது சர்வதேச திரைப்பட விழா நடுவர்களுள் ஒருவராகப் பொறுப்பு வகித்தார்.

விருதுகள்
அட் பைவ் இன் தி ஆப்டர்நூன் திரைப்படம் கான்ஸ் திரைப்பட விழாவில் விருது பெற்றது.
2001 ஆம் ஆண்டு இவரது ப்ளாக் போர்ட்ஸ் திரைப்படம் விருது பெற்றது.
2002 ஆம் ஆண்டுயுனெஸ்கோ விருதைப் பெற்றார்.
தி கார்டியன் இதழ் தற்போதைய சிறந்த 40 இயக்குநர்களுள் சமீராவும் ஒருவர் எனக் குறிப்பிட்டது.

மேற்கோள்கள்

ஈரானியத் திரைப்பட இயக்குநர்கள்
திரைப்படத் தயாரிப்பாளர்கள்
1980 பிறப்புகள்
வாழும் நபர்கள்
வெங்கல் சக்கரை

சக்கரைச் செட்டியார், சென்னையின் மேயராக 1941-1942 வரை இருந்தவர் ஆவார்.சென்னை தொழிலாளர் சங்கத்தை தோற்றுவிப்பதில் முதன்மையாக விளங்கியவர். காங்கிரஸ் கட்சியிலும், பின்னர்  நீதிக்கட்சியிலும் உறுப்பினராக இருந்தார்.

ஆரம்ப வாழ்க்கை
1878 ஆம் ஆண்டு டிசம்பர் மாதம் 12-ஆம் நாள் சென்னையில் பிறந்தார். இவரது தந்தையார் கேசவலு செட்டியார்; தாயார் ஆண்டாள் அம்மாள். சென்னை கிறித்துவக் கல்லூரி உயர்நிலைப் பள்ளியில் பயின்றார். கிறித்துவக் கல்லூரியில் சேர்ந்து பயின்று பி. ஏ. பட்டம் பெற்றார். கல்லூரியில் படிக்கும் போது கல்லூரி மாணவர் தலைவராகவும் செயல்பட்டார். கிறித்துவ போதனைகளால் கவர்ந்து ஈர்க்கப்பட்ட சக்கரை செட்டியார் கிறித்துவ மதத்தைத் தழுவினார். ஆங்கிலத்தில் புலமை பெற்று விளங்கினாலும், தாய் மொழியாகிய தமிழ் மீது பற்றுக் கொண்டு, தமிழாசிரியர் 'பரிதிமாற் கலைஞரிடம்'  தமிழ் பயின்றார். இரண்டு ஆண்டுகள் பெண்கள் பள்ளியொன்றில் ஆசிரியராகப் பணியாற்றினார். பின்னர், 1902 ஆம் ஆண்டு சட்டக்கல்லூரியில் சேர்ந்து பட்டம் பெற்றார். சிறிது காலம் வழக்குரைஞராகப் பணியாற்றினார்.

இந்திய விடுதலைப் போராட்டம்
சூரத்தில் 1907ஆம் ஆண்டு நடைபெற்ற காங்கிரஸ் மாநாட்டில், வ.உ.சி, மகாகவி பாரதியார், சுப்பிரமணிய அய்யர் ஆகியோரோடு சென்று கலந்து கொண்டார். இந்த மாநாட்டில்தான், காங்கிரசின் தலைவரைத் தேர்ந்தெடுப்பதில் மிதவாதிகளுக்கும், தீவரவாதிகளுக்கும் கருத்து வேறுபாடு ஏற்பட, திலகரின் தலைமையில் அணிதிரண்ட தீவரவாதிகள் பிரிவினரோடு, சக்கரை செட்டியார் சேர்ந்தார். காந்தியடிகளின் ஒத்துழையாமை இயக்கத்தில் இணைந்தும் பணியாற்றினார். ரௌலட் சட்டத்திற்கு எதிரான போராட்டம், ஜாலியன் வாலாபாக் படுகொலையைக் கண்டித்து நடைபெற்ற போராட்டம், வேல்ஸ் இளவரசர் வருகையைப் புறக்கணிப்பதற்கான போராட்டம் ஆகியவற்றைச் சென்னையில் நடத்துவதில் முக்கிய பங்காற்றினார் சக்கரை செட்டியார். தொழிற்சங்கத் தலைவராகவும் அவர் இருந்ததால், ஒத்துழையாமை இயக்கத்திற்கு ஆதரவாகத் தொழிலாளர்களை அணிதிரட்டினார்.

தொழிற்சங்கப் பணிகள்
'சென்னை தொழிலாளர் சங்கம்' 27-04-1918 அன்று துவக்கப்பட்டது. பி.பி. வாடியா தலைவராகவும், திரு.வி.க., சக்கரை செட்டியார் இருவரும் துணை தலைவர்களாகவும், செல்வபதி செட்டியார், ராமானுஜூலு ஆகியோர் செயலாளர்களாகவும் பொறுப்பேற்றனர். பர்மா ஆயில் கம்பெனியைச் சார்ந்த மண்ணெண்ணெய் தொழிலாளர்களின் வேலை நிறுத்தப் போராட்டம் 1927 ஆம் ஆண்டு நடைபெற்றது. அப்போராட்டத்தில் பதினொரு தொழிலாளர்கள் துப்பாக்கிச் சூட்டில் பலியானார்கள். அப்போது, சென்னை மாநகராட்சி உறுப்பினராக சக்கரை செட்டியார் இருந்தார். பாதிக்கப்பட்ட குடும்பங்களுக்கு மாநகராட்சி நிதியிருந்து உதவிகள் வழங்கிட ஏற்பாடு செய்தார். சக்கரை செட்டியார், முதல் மத்திய தொழிற்சங்க அமைப்பான ‘அகில இந்திய தொழிற் சங்க காங்கிரஸ் (ஏ. ஐ. டி. யு. சி) யின் தமிழ் மாநிலத் தலைவராக 1943 முதல் 1945 வரையிலும், மீண்டும் 1951 முதல் 1956 வரையிலும் பொறுப்பு வகித்தார். 1948-1949 ஆம் ஆண்டுகளில் தொழிற்சங்கங்கள் தடைசெய்யப்பட்டன.

பிற சிறப்பு அம்சங்கள்
 1922 ஆம் ஆண்டு வெளியிடப்பட்ட பாரதியின் பாடல் தொகுப்பான ‘சுதேச கீதங்கள்’ என்னும் நூலுக்கு, சக்கரை செட்டியார் முன்னுரை எழுதியுள்ளார். 
  
 1956 ல் சென்னை மாகாண சட்ட மன்றத்தில் தமிழ் ஆட்சி மொழிச் சட்டம் சி.சுப்பிரமணியத்தால் முன் மொழியப்பட்டது. மேலவையில் அதனை ஆதரித்து சக்கரைச் செட்டியார் உரையாற்றினார்.

இறப்பு
சக்கரை செட்டியார் 1958 ஆம் ஆண்டு ஜூன் மாதம் 14-ஆம் தேதி மறைந்தார்.

மேற்கோள்கள் 

நீதிக்கட்சித் தலைவர்கள்
1878 பிறப்புகள்
1958 இறப்புகள்
தொழிற்சங்கவாதிகள்
இந்திய தொழிற்சங்கங்கள்
சென்னை நகரத்தந்தைகள்
கனா மக்மால்பஃப்

கனா மக்மால்பஃப் (Hana Makhmalbaf) ஈரானைச் சேர்ந்த திரைப்பட இயக்குநர். இவர் செப்டம்பர் மாதம் 3 ஆம் தேதி 1988 ஆம் ஆண்டு பிறந்தார்.

குடும்பம்
இவர் ஈரானின் திரைப்பட இயக்குநர் மோசன் மக்மால்பஃபின் மகளும் ஈரானிய இயக்குநர் சமீரா மக்மால்பஃபின்ன் தங்கையும் ஆவார்.

திரைப்பட வாழ்க்கை
இவரின் முதல் குறும்படமான ஜாய் ஆப் மேட்னஸ் (Joy of Madness) 2003 ஆம் ஆண்டில் வெளியானது. இத்திரைப்படமானது இவரது சகோதரி சமீரா மக்மால்பஃப் இயக்கிய அட் பைவ் இன் தி ஆப்டர்நூன் திரைப்பட உருவாக்கம் பற்றியது. இவரது இளவயது காரணமாக இத்தாலியின் விதிகளின்படி இத்திரைப்படம் வெனிஸ் திரைப்பட விழாவில் பங்கு இயலவில்லை.

படைப்புகள்
ஜாய் ஆப் மேட்னஸ் (Joy of Madness)
புத்தா கொலாப்ஸ்டு அவுட் ஆப் ஷேம் (Buddha Collapsed out of Shame)

விருதுகள்
இவரது முதல் திரைப்படமான புத்தா கொலாப்ஸ்டு அவுட் ஆப் ஷேம் (Buddha Collapsed out of Shame) 2007 ஆம் ஆண்டு கனடாவில் விருது பெற்றது. மேலும் இத்திரைப்படத்திற்கு ஸ்பெயினில் நடந்த சான் செபாஸ்டியன் சர்வதேசத் திரைப்பட விழாவில் இரண்டு விருதுகள் கிடைத்தது.
இவரது இரண்டாவது திரைப்படமான க்ரீன் டேஸ் (Green Days) ரொறன்ரோ திரைப்பட விழாவில் திரையிடப்பட்டது.

மேற்கோள்கள்

ஈரானியத் திரைப்பட இயக்குநர்கள்
திரைப்படத் தயாரிப்பாளர்கள்
1988 பிறப்புகள்
வாழும் நபர்கள்
சிம்பொனி 5 (பீத்தோவன்)

சிம்பொனி 5 இசைக் குறிப்புகள் பீத்தோவனால் 1804 முதல் 1808 வரையிலான காலகட்டத்தில் எழுதப்பட்டவை. செவ்வியல் இசையில் சிம்பொனி 5 மிகவும் பிரபலமான ஒன்றாகும். மேலும் அடிக்கடி இசைக்கப்படும் இசைக்குறிப்பும் ஆகும். முதலில் 1808-ல் வியென்னாவில் இக்குறிப்பு இசைக்கப்பட்டது.

திரைப்படத்தில் 
ஈரானிய திரைப்பட இயக்குநர் மோசன் மக்மால்பஃப் தனது தி சைலன்சு திரைப்படத்தின் இறுதிக் காட்சியில் இதைப் பயன்படுத்தியுள்ளார். இத்திரைப்படத்தில் பயன்படுத்தப்பட்ட பீத்தோவனின் சிம்பொனி 5 ன் சிறு பகுதி ()
சிம்பொனி 5 இசைக்கோவையின் சிறு பகுதி

சிம்பொனி 5 இசை 
சிம்பொனி 5 முழு இசையும் நான்கு குறிப்புகளாகக் கொண்டது. அவை கீழே கொடுக்கப்பட்டுள்ளது.

இசை
ஒலிக்கோப்பு உள்ள கட்டுரைகள்
இரண்டாம் மர்செல்லுஸ் (திருத்தந்தை)

புதிய பாப்புவாக 1555ல் மார்செலஸ் தேர்ந்தெடுக்கப்பட்டார். இவரின் தேர்வில் அனைவரும் மகிழ்ச்சியடைந்தனர். திருசபையில் ஏற்பட்டுள்ள பிரச்சனைகள், நெருக்கடிகளைச் சமாளித்து புத்துயிர் ஊட்டக்கூடிய துடிப்புள்ள இவரைப் போன்ற ஒருவருக்குதான் திருசபைக் காத்திருந்தது. 'திருத்தந்தையர்களின் வரலாற்றில் மிகவும் உன்னதமான பாப்பு' என்று இவர் போற்றப்பட்டார். ஆனால் துரதிஷ்டவசமாக, பணிப் பொறுப்பேற்ற 22 நாள்களுக்குள், 1555 மே மாதம் முதல் நாள் இறைபதம் சேர்ந்தார்

மேற்கோள்கள்

திருத்தந்தையர்கள்
இத்தாலிய திருத்தந்தையர்கள்
1501 பிறப்புகள்
1555 இறப்புகள்
ஆதி (நடிகர்)

ஆதி () (பிறப்பு: டிசம்பர் 14, 1982) இந்திய திரைப்பட நடிகராவார். இவர் பெரும்பாலும் தமிழ் மற்றும் தெலுங்குத் திரைப்படங்களிலும் நடிக்கின்றார்.

தமிழ்த் திரைப்பட உலகில் மிருகம் படத்தின் மூலம் அறிமுகமானார். பின்பு ஷங்கரின் தயாரிப்பில் உருவான ஈரம் படம் புகழைத் தேடித்தந்தது.

திரைப்படங்கள்

மேற்கோள்கள்

வெளியிணைப்புகள்
 

இந்தியத் திரைப்பட நடிகர்கள்
தமிழ்த் திரைப்பட நடிகர்கள்
வாழும் நபர்கள்
1982 பிறப்புகள்
21ம் நூற்றாண்டு இந்திய திரைப்பட நடிகர்கள்
சென்னை நடிகர்கள்
மிருகம் (திரைப்படம்)

மிருகம் திரைப்படம் சாமி இயக்கிய தமிழ்த் திரைப்படமாகும். இத்திரைப்படத்தில் ஆதி கதாநாயகனாக நடித்தார். அவருக்கு இணையாக பத்மபிரியா ஜானகிராமன் நடித்தார்.

இப்படத்தின் தயாரிப்பாளர் கார்த்திகேயன் ஆவார்.

சர்ச்சை
இத்திரைப்படத்தின் படப்பிடிப்பில் இயக்குநர் சாமி நடிகை பத்மபிரியாவை அறைந்துவிட்டதாக கூறப்பட்டது. அதன் காரணமாக இயக்குனருக்கு ஓராண்டு காலம் திரைப்படத்தினை இயக்க தடைவிதிக்கப்படாலும், இரு தரப்பும் சமாதானமாகி திரைப்படம் குறித்த நேரத்தில் வெளி வந்தது.

ஆதாரங்களும் மேற்கோள்களும்

இந்தியத் தமிழ்த் திரைப்படங்கள்
2007 தமிழ்த் திரைப்படங்கள்
டைம் ஆப் லவ் (திரைப்படம்)

நோபட் இ அசிகி/டைம் ஆப் லவ் (பாரசீக மொழி: نوبت عاشقي‎ ஆங்கிலம்:Time of Love) என்ற திரைப்படம் 1990 ல் வெளிவந்தது. ஈரானிய இயக்குநர் மோசன் மக்மால்பஃப் அவர்கள் இயக்கிய திரைப்படம் இது. இத்திரைப்படத்திற்கான கதை மோசன் மக்மால்பஃப் எழுதியது. இத்திரைப்படம் மூன்று பகுதிகளைக் கொண்டது. மூன்று பகுதிகளும் கிட்டத்தட்ட ஒரே கதையமைப்பை ஒத்தது. இந்த‌ ஈரானியத் திரைப்படம் துருக்கி மற்றும் இஸ்தான்புல் ஆகிய இடங்களில் படமாக்கப்பட்டது. இத்திரைப்படத்தின் வசனங்கள் துருக்கிய மற்றும் பாரசீக மொழியில் இருக்கும். இத்திரைப்படம் 1995 ஆம் ஆண்டு கான்ஸ் திரைப்பட விழாவில் திரையிடப்பட்டது.

கதை
ஒரே திரைப்படம் மூன்று பகுதிகளை அடக்கியது. அதே நடிகர்கள் அதே கதாப்பாத்திரம். குசால் என்ற ஒரு பெண்ணும், இரண்டு இளவயது ஆண்களும் என இத்திரைப்படத்தில் மூன்று முக்கிய கதாப்பாத்திரங்கள். இரு ஆண்களில் ஒருவர் கறுப்பு முடியும், மற்றொருவர் செம்பட்டை முடியும் உடையவர். இத்திரைப்படத்தின் ஒவ்வொரு பகுதியிலும் குஸால் இந்த இரு இளைஞர்களில் ஒருவரை மணக்கிறார்; மற்றொருவருடன் ரகசியக் காதலில் இருக்கிறார். இத்திரைப்படத்தில் வரும் ஒரு கிழவர் ஒவ்வொருமுறையும் அந்தப் பெண்ணின் தகாத உறவை அறிந்தவராக இருக்கிறார். மேலும் அப்பெண்ணின் கணவனிடம் அந்த விஷயத்தைச் சொல்கிறார்.

நடிகர்கள்
ஷிவா கிரீட் (Shiva Gered)
அப்துர் ரஹ்மான் பாலே (Abdurrahman Palay)
மெண்டிரஸ் சமான்சிலர் (Menderes Samancilar)
அகன் துனுஜ் (Aken Tunj)

வெளி இணைப்புக‌ள்
இணைய‌த‌ள‌ம்
நோபட் இ அசிகி

மேற்கோள்கள்

ஈரானியத் திரைப்படங்கள்
1990 திரைப்படங்கள்
தி சைக்கிளிச்டு (திரைப்படம்)

பைசைக்கிளிரான்/ தி சைக்கிளிச்டு (ஆங்கிலம்:The Cyclist, பாரசீக மொழி:بايسيكل‏ران) என்ற திரைப்படம் 1987 ல் வெளிவந்தது. ஈரானிய இயக்குநர் மோசன் மக்மால்பஃப் அவர்கள் இயக்கிய திரைப்படம் இது.

கதை
மரண‌த்தருவாயில் இருக்கும் தன் மனைவியின் அறுவை சிகிட்சைக்குப் பணம் வேண்டி ஈரானில் வசிக்கும் ஆப்கான் அகதி ஒருவர் அங்குள்ள ஒரு சதுக்கத்தில் 7 இரவுகள் 7 பகல்கள் இடைவிடாது மிதிவண்டியை ஓட்டுகிறார். ஆப்கான் அகதிகள் ஈரானில் துயரப்படுவதையும் அவரர்களால் இச்சிக்கல்களிலிருந்து மீள முடியாது எனவும் இத்திரைப்படத்தைப் பற்றி விமரிசகர் ஒருவர் குறிப்பிடுகிறார்.

விருது
ஹவாய் திரைப்பட விழாவில் இத்திரைப்படம் விருது பெற்றது.

வெளி இணைப்புகள்
இணையதளம்

மேற்கோள்கள்

ஈரானியத் திரைப்படங்கள்
புறநகர் மறைமாவட்டங்கள்

புறநகர் மறைமாவட்டங்கள் () என்பது உரோமை நகரின் அருகே புறநகர் பகுதியில் அமைந்துள்ள ஏழு மறைமாவட்டங்களைக் குறிக்கும். இம்மறைமாவட்டங்களின் பட்டம் சார்ந்த ஆயர்களும், உரோமைத் தலைமைக்குருவால் கர்தினால் குழாமின் உறுப்பினர்களாக்கப்பட்ட கீழைச் சபைகளின் மறைமுதுவர்களும் மட்டுமே கர்தினால் குழாமின் மிக உயரிய அணியான ஆயர்கள் அணியினை சேர்ந்தவர்கள் ஆவர்.

இம்மறைமாவட்டங்களின் எல்லைகளும் பெயர்களும் காலப்போக்கில் மாறுபட்டாலும் தற்போது பின்வருவன புறநகர் மறைமாவட்டங்கள் என கருதப்படுகின்றது:
 ஒஸ்தியா மறைமாவட்டம் (1150 முதல் இம்மறைமாவட்டத்தின் உரிமைத் தகுதி கர்தினால் குழு முதல்வருக்கு உறியது)
 வெல்லட்ரி-செக்னி மறைமாவட்டம்
 போர்தோ-சாந்தா ரூஃபினா மறைமாவட்டம்
 ஃபிரஸ்காதி மறைமாவட்டம்
 பாலெஸ்திரினா மறைமாவட்டம்
 அல்பானோ மறைமாவட்டம்
 சபீனா-போகியோ மிர்தேதோ மறைமாவட்டம்

கர்தினால் குழு முதல்வர் ஏற்கனவே தாம் கொண்டுள்ள மற்றொரு ஆலயத்தின் உரிமைத் தகுதியுடன், ஒஸ்தியா மறைமாவட்டத்தின் உரிமைத் தகுதியைக் கொண்டுள்ளார். 1914 வரை, கர்தினால் குழு முதல்வர் தாம் கொண்டுள்ள ஆலயத்தின் உரிமைத் தகுதிக்கு பதிலாக ஒஸ்தியா மற்றும் வெல்லட்ரி மறைமாவட்டத்தின் உரிமைத் தகுதியை பெற்றார். ஆயினும் 1914இல் ஒஸ்தியா மற்றும் வெல்லட்ரி இரண்டாக பிரிக்கப்பட்டது.

திருத்தந்தைக்கு அவரது பணிகளில் உதவுவது இக்கர்தினால் ஆயர்களின் பெரும் பணியாதலால், இவர்கள் தங்கள் மறைமாவட்டத்தை ஒரு துணை ஆயரால் ஆட்சிசெய்வது ஒரு காலத்தில் வழக்கில் இருந்தது. குறிப்பாக ஒஸ்தியா மற்றும் வெல்லட்ரி மறைமாவட்டங்களில் நூற்றாண்டுகளாக இது வழக்கில் இருந்தது. 1910இல் திருத்தந்தை பத்தாம் பயஸ் இதனை எல்லா புறநகர் மறைமாவட்டங்களுக்கும் கட்டாயமாக்கினார். 1962இல் திருத்தந்தை இருபத்திமூன்றாம் யோவான் இவைகளின் உரிமைத் தகுதியினை பட்டம் சார்ந்த (titular bishops) ஒன்றாக மாற்றி இம்மறைமாவட்டங்களுக்கு சொந்த ஆயர்களை நியமித்தார். மறைமாவட்ட ஆயர்களே இம்மறைமாவட்டங்களை நிர்வகிக்கின்றனர் என்றாலும், கார்தினால் ஆயர்கள் இன்றும் தங்களின் ஆலயத்தின் உரிமைத் தகுதியினை சட்டப்படி நிகழும் சடங்கில் ஏற்கின்றனர்.

மேற்கோள்கள்

கர்தினால்கள்
கத்தோலிக்க மறைமாவட்டங்கள்
பாக்பேன் (திரைப்படம்)

தி கார்டனர் (The Gardener) (பாரசீக மொழி: باغبان ) என்று பரவலாக அறியப்பட்ட பாரசீக மொழித் திரைப்படமான  பாக்பேன்,  மோசன் மக்மால்பஃப் இயக்கிய ஈரானியத் திரைப்படம் ஆகும். இத்திரைப்படம் ஆசியா, ஐரோப்பா மற்றும் வட அமெரிக்காஆகிய இடங்களின் திரைப்பட விழாக்களில் பங்கு பெற்றுள்ளது. மேலும் ஒரு ஈரானிய இயக்குனரால் இஸ்ரேலில் தயாரிக்கப்பட்ட முதல் திரைப்படம் இதுவாகும். இத்திரைப்படம் இதுவரை 20 ற்கும் மேற்பட்ட திரைப்பட விழாக்களில் பங்கு பெற்று சிறந்த கலைப்படம் என்ற விருதை குரோசியாவின் திரைப்பட விழாவில் வென்றது. பெய்ருட் திரைப்படவிழாவில் விருது பெற்றது. நியூயார்க் க்ரிட்டிக் சர்கிள் அமைப்பால் பாராட்டப்பட்தது. மும்பைத் திரைப்பட விழாவில் சிறந்த 10 திரைப்படங்களுள் இதுவும் ஒன்று என பாராட்டப்பட்டது.

கதை
இத்திரைப்படமானது உலகில் மதத்தின் தாக்கம் பற்றி அறிந்து கொள்ள ஈரானிய இயக்குநர் ஒருவர் தனது மகனுடன் இஸ்ரேல் சென்று வருகிறார். இதை ஒட்டி எடுக்கப்பட்டதே இத்திரைப்படமாகும்.

நடிகர்கள்
பப்புவா நியூ கினியைச் சேர்ந்த ரிவிரா எனோ ( Ririva Eona Mabi)
கனடாவைச் சேர்ந்த பவுலா அசாடி (Paula Asadi)
ருவாண்டாவைச் சேர்ந்த குல்லாயும் ஞாகறேர் (Guillaume Nyagatare)
அங்கோலாவைச் சேர்ந்த ட்ஜெரியா ட்ஜ்டெண்டெரொ ஜுஸ்காடோ (Tjireya Tjitendero Juzgado)
தைவானைச் சேர்ந்த இயான் டேவிட் ஹுவாங் (Ian David Huang)
நேபாளைச் சேர்ந்த பால் குமாரி குருவாங் (Bal Kumari Gurung)

விளைவுகள்
இப்படத்தினால் ஏற்பட்ட சர்ச்சைகள் பெரிய அளவில் உலகெங்கும் பேசப்பட்டன.

பிபிசி
இப்படத்தைச் சுற்றி பல்வேறு சர்ச்சைகள் எழுந்தன. பிபிசி தொலைக்காட்சி நிறுவனம் மக்மல்பஃப்-ன் சர்ச்சைக்குரிய படம் இது என குறிப்பிட்டது.

ஈரானிய ஊடகங்கள்
அதிகாரபூர்வமாகவும் அதிகாரபூர்வமற்றும் ஈரானிய ஊடகங்கள் இத்திரைப்படத்தைப் பற்றிய செய்தியை வெளியிட்டன. அவரை சர்ச்சைக்குரிய இயக்குநர் (fugitive filmmaker) என விமர்சித்தன. பத்திரிகை மற்றும் தொலைக்காட்சி ஊடகங்கள் மக்மால்பஃப் நடுவராக இருந்த திரைப்பட விழாச் செய்திகளில் மக்மால்பஃப்-ன் பெயரைச் சொல்லாமல் எதிர்ப்பைத் தெரிவித்தன. தன்னை மேற்குலக சக்திகளிடம் விற்றுவிட்டார் (பணத்திற்காக விலை போனார்) எனக் குற்றம் சாட்டின.

இஸ்ரேல் பயணம்
ஈரானியர்கள் இஸ்ரேலுக்குச் செல்ல அனுமதி இல்லை. மீறிச் சென்றால் 5 வருட சிறைத் தண்டனை. ஆனால் மக்மல்பஃப் எதிர்ப்பையும் மீறி இஸ்ரேல் சென்று திரைப்பட விழாவில் இத்திரைப்படத்தைத் திரையிட்டார். ஈரானில் அவருக்கு ஆதரவைவிட எதிர்ப்பே அதிக அளவில் இருந்தது. ஆனால் இஸ்ரேலிய ஊடகங்கள் அவரது வருகைக்கு வாழ்த்து தெரிவித்திருந்தனர். அத்திரைப்பட விழாவில் அவரது திரைப்படத்தின் பிரதிகள் அனைத்தும் விற்றுத் தீர்ந்தன. பிபிஸி தொலைக்க்காட்சிப் பேட்டியில் மக்மால்பஃப், ''புறக்கணிப்பு ஒருபோதும் மக்களின் மனதை மாற்றாது. பேசுவது தான் ஒருவரை ஒருவர் புரிந்து கொள்ளும் வழி" என்றார்.

ஈரானிய அருங்காட்சியகம்
மக்மால்பஃப் இஸ்ரேல் சென்றதால் இவரின் அனைத்துப் படங்களும் ஈரான் திரைப்பட அருங்காட்சி ஆவணத் தொகுப்பிலிருந்து அகற்றப்பட்டன.

விருதுகள்
இத்திரைப்படம்,
கொரியத் திரைப்பட விழா
யூரோப்பியன் ப்ரீமியர் திரைபட விழா
 நெதர்லாந்து திரைப்பட விழாவின் வாழ்நாள் விருது
மாஸ்கோ திரைப்பட விழா
லெபனான் திரைப்பட விழா
குரேசியா திரைப்பட விழா
இந்தியத் திரைப்பட விழா
ஆகியவற்றில் சிறப்பு கவனமும் விருதுகளையும் பெற்றது.

வெளி இணைப்புகள்
அதிகாரபூர்வ இணையதளம்
திரைப்படம் தொடர்பான தகவல்கள்

மேற்கோள்கள்

ஈரானியத் திரைப்படங்கள்
ஆங்கிலத் திரைப்படங்கள்
பிரித்தானிய திரைப்படங்கள்
அரோசி- ஏ கெளபான் (திரைப்படம்)

அரோசி- ஏ கெளபான் என்பது பாரசீக மொழித் திரைப்படமாகும். மேரேஜ் ஆஃப் பிலஸ்டு (Marriage of the Blessed) என்ற ஆங்கிலப் பெயருடன் வெளியானது. இத்திரைப்படத்தை ஈரானிய திரைப்பட இயக்குநர் மோசன் மக்மால்பஃப் இயக்கியிருந்தார்.

கதை
ஈரான்- ஈராக் போருக்குப்பின் மருத்துவமனையிலிருந்து வெளியே வரும் ராணுவவீரர் ஒருவர் சமூகத்துடன் ஒன்றமுடியாமல் தவிப்பதைக் குறித்த திரைப்படம் இது.

நடிகர்கள்
இப்ராகீம் அபாடி (Ebrahim Abadi)		
முகமுத் பிகாம் (Mahmud Bigham) 	
ரோயா நோனாகாலி (Roya Nonahali) 		
மோசன் ஸேயிதாப் (Mohsen Zaehtab)

வெளி இணைப்புகள்
இணையதளம்

மேற்கோள்கள்

ஈரானியத் திரைப்படங்கள்
பேகாட் (திரைப்படம்)

பேகாட் எனும் பாரசீக மொழித் திரைப்படம் ஈரானிய திரைப்பட இயக்குநர் மோசன் மக்மால்பஃப் இயக்கிய திரைப்படம் ஆகும். இத்திரைப்படம் பாய்காட் (ஆங்கிலம்: Boycott) எனும் பெயரில் வெளியானது. ஈரானின் மற்றுமொரு புகழ் பெற்ற இயக்குநர் மசித் மசிதி இத்திரைப்படத்தில் நடித்திருந்தார். இத்திரைப்படம் 1985 ஆம் ஆண்டு வெளியானது.

கதை
இத்திரைப்படமானது  கம்யூனிஸ்டு நடவடிக்கைகளுக்காக மரண தண்டனை விதிக்கப்பட்ட இளைஞனைப் பற்றியது. இத்திரைபடம் மோசன் மல்மாக்பஃப்-ன் வாழ்க்கையின் ஒரு பகுதி என பரவலாக நம்பப்படுகிறது.

நடிகர்கள்
முகம்மது காஸேபி (Mohammad Kasebi)
மசித் மசிதி (Majid Majidi)
எஸ்மாத் மக்மால்பஃப் (Esmat Makhmalbaf)
ஸோக்ரே ஸார்மாடி (Zohreh Sarmadi) 		
அர்டலான் ஷோஜா- காவே (Ardalan Shoja-Kaveh)
எஸ்மாயில் சால்டனியன் (Esmail Soltanian )

வெளி இணைப்புகள்
இணையதளம்

ஈரானியத் திரைப்படங்கள்
1985 திரைப்படங்கள்
நசீருத்தீன் சா ஆக்டர்- இ சினிமா (திரைப்படம்)

நசீருத்தீன் சா ஆக்டர்- இ சினிமா (Nasseroddin Shah Actor-e Cinema‎ ) எனும் பாரசீக மொழித் திரைப்படம் ஈரானிய இயக்குநர் மோசன் மக்மால்பஃப் இயக்கியது. இத்திரைப்படம் ஒன்ஸ் அப்பான் அ டைம், சினிமா (Once Upon a Time, Cinema) எனும் ஆங்கிலப் பெயருடன் வெளியானது. இத்திரைப்படம் 1992 ஆம் ஆண்டு வெளியானது. இப்படத்தை எழுதி இயக்கியவர் மோசன் மக்மால்பஃப் ஆவார்.

திரைப்படத்தைப் பற்றி
இது ஒரு நகைச்சுவைத் திரைப்படமாகும். இத்திரைப்படத்தில் பழைய ஈரானியத் திரைப்படங்களின் காட்சிகள் இடம் பெற்றிருக்கும். இது கருப்பு- வெள்ளைத் திரைப்படமாகத் தயாரிக்கப்பட்டது. இத்திரைப்படம் 1991 ஆம் ஆண்டில் வெளியானது.

விருதுகள்
இத்திரைப்படம்,
இஸ்தான்புல் சர்வதேச திரைப்பட விழா விருது 
கார்ல்வி வேரி (Karlovy Vary) சர்வதேச திரைப்பட விழா விருது 
ஆகிய இரு விருதுகளைப் பெற்றது.

வெளி இணைப்புகள்
இணையதளம்

மேற்கோள்கள்

ஈரானியத் திரைப்படங்கள்
1992 திரைப்படங்கள்
சொர்ணமால்யா (நடிகை)

சொர்ணமால்யா தென்னிந்திய திரைப்பட மற்றும் தொலைக்காட்சி நடிகை ஆவார். இவர் பரதநாட்டிய கலைஞரும் ஆவார். இவருடைய தந்தை பண்டிதர் சேதுராமன்.

திரை வரலாறு
சன் தொலைக்காட்சியின் இளமைப் புதுமை (தொலைக்காட்சி நிகழ்ச்சி) மூலம் தொலைக்காட்சியில் அறிமுகமானார். மணிரத்தினம் இயக்கத்தில் வெளிவந்த அலைபாயுதே திரைப்படத்தின் மூலமாக திரைத்துறைக்கு அறிமுகமானார்.

திரைப்படங்கள்

இவற்றையும் காண்க

ஆதாரங்கள்

வெளி இணைப்புகள்

தமிழ்த் திரைப்பட நடிகர்கள்
வாழும் நபர்கள்
தமிழ்நாடு தொலைக்காட்சி நடிகைகள்
தமிழ்த் திரைப்பட நடிகைகள்
1981 பிறப்புகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
சென்னை நடிகைகள்
திருத்தந்தை நாடுகள்

திருத்தந்தை நாடுகள் என்பது இத்தாலிய தீபகற்பத்தில் 500 முதல் இருந்து 1870 வரை திருத்தந்தையின் நேரடி ஆட்சியில் இருந்த பகுதிகளை குறிக்கும். 1861இல் பேய்துமோன்ட்-சார்தீனியா பேரசால் ஒன்றிணைக்கப்படும் வரை தற்போதிய இத்தாலியில் இருந்த பெரும் அரசுகளில் இதுவும் ஒன்று. 1861க்குப்பின் இந்த நாட்டின் எல்லைகள் லாசியோ வரை சுறுங்கினாலும் 1870 வரை இந்த நாடு நிலைத்திருந்தது. இதன் வலிமையின் உச்சியில் இது லாசியோ, மார்ச், உம்பிரியா மற்றும் ரோமாங்னாவையும், எமிலியாவின் சில பகுதிகளையும் உள்ளடக்கியிருந்தது.

இவ்விடங்களின் மீது திருத்தந்தைக்கு இருந்த அதிகாரம் உலகியல் சார்ந்ததாக கருதப்பட்டது. இது உலகம் முழுதும் அவருக்கு இருந்த ஆன்மீக அதிகாரத்திலிருந்து வேறுபடுத்தியே பாற்கப்படுகின்றது.

முன்னாள் முடியாட்சிகள்
திருப்பீடம்
இத்தாலியின் வரலாறு
இத்தாலி
வத்திக்கான்

மேற்கோள்கள்
சலாம் சினிமா (திரைப்படம்)

சலாம் சினிமா (பாரசீக மொழி: Salaam Cinema‎) என்பது பாரசீக மொழித் திரைப்படம் ஆகும். இதை ஈரானிய இயக்குநர் மோசன் மக்மால்பஃப் இயக்கினார். இத்திரைப்படம் ஹலோ சினிமா (Hello Cinema) எனும் ஆங்கிலப் பெயரில் வெளியானது. இத்திரைப்படம் ஏப்ரல் மாதம் 14 ஆம் தியதி 1995 ஆம் ஆண்டு வெளியானது. கான்ஸ் திரைப்பட விழாவில் இத்திரைப்படம் விருது வழங்கிக் கவுரவிக்கப்பட்டது. இத்திரைப்படம் உலகில் திரைப்படம் தோன்றி 100 ஆண்டுகள் ஆனதைக் குறிக்கும் வகையில் தயாரிக்கப்பட்டது. முதல் நகரும் கேளிக்கைத் திரைப்படம் 1885 ஆம் ஆண்டு தயாரித்து திரையிடப்பட்டது. இத்திரைப்படத்தைப் படமாக்குவதற்கு 100 நடிகர்கள் தேவைப்பட்டதால் அதற்காக மோசன் மக்மால்பஃப் பத்திரிகையில் விளம்பரம் செய்திருந்தார். மக்மால்பஃப் திரைப்படத்தில் நடிக்கும் ஆவலில் ஆயிரக்கனக்கானோர் திரண்டிருந்தனர்.

நடிகர்கள்
மொக்தாரியன் (M. H. Mokhtarian)
 மிர்ஹாதி தேயிபி (Mirhadi Tayebi) 
 அஸாதே ஸாங்கானேக் (Azadeh Zanganeh)
 மொஹர்ராம் ஸாய்னால்ஸாதே (Moharram Zaynalzadeh)

வெளி இணைப்புகள்
இணையதளம்
இயக்குனரின் இணையதளம்
விமரிசனம்

மேற்கோள்கள்

ஈரானியத் திரைப்படங்கள்
கேப்பே (திரைப்படம்)

கேப்பே (Gabbeh) ஈரானிய இயக்குநர் மோசன் மக்மால்பஃப் இயக்கியத் திரைப்படம் ஆகும். இத்திரைப்படம் 1996 ஆம் ஆண்டு கான்ஸ் திரைப்பட விழாவில் திரையிடப்பட்டது. இத்திரைப்படம் 1996 ஆம் ஆண்டு ஜூன் மாதம் 22 ஆம் தியதி வெளியானது. The film was selected as the Iranian entry for the Best Foreign Language Film at the 70th Academy Awards, but was not accepted as a nominee.

நடிகர்கள்
அப்பாஸ் சாயா (Abbas Sayah) 
ஷகாயே த்ஜோடாத் (Shaghayeh Djodat)
ஹூசைன் மொஹராமி (Hossein Moharami)
ரோகிய் மொஹராமி (Rogheih Moharami)
பர்வானே கலாந்தாரி (Parvaneh Ghalandari)

விருதுகள்
கேட்டலோனியன் திரைப்பட விழாவில் சிறந்த இயக்குனருக்கான விருது. 
சிங்கப்பூர் சர்வதேச திரைப்பட விழாவில் சில்வர் ஸ்கிரீன் விருது.
தோக்கியோ சர்வதேச திரைப்பட விழாவில் விருது

வெளி இணைப்புகள்
இயக்குனரின் இணையதளம்
இணையதளம்

மேற்கோள்கள்

ஈரானியத் திரைப்படங்கள்
தா. பழூர்

த. பழூர் (T. Palur) இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டம்,  உடையார் பாளையம் வட்டம், த. பழூர் ஊராட்சி ஒன்றியத்திலுள்ள ஊர் ஆகும்.

மேற்கோள்கள்

வெளி இணைப்புகள் 
விக்கிமேப்பியாவில் த பழூர் அமைவிடம்
கூகுள் வரைபடத்தில் த பழூர் அமைவிடம்

அரியலூர் மாவட்டத்திலுள்ள கிராமங்கள்
கூட்டுத் தொலைபேசி அழைப்பு

கூட்டுத் தொலைபேசி அழைப்பு (conference call) என்பது தொலைபேசி அழைப்பு ஒன்றை அழைப்பவர் ஒன்றுக்கு மேற்பட்ட நபர்களுடன் ஒரே நேரத்தில் பேசவும் அழைக்கப்பட்ட நபர்களும் பேச்சில் பங்கேற்கவும் உதவும் ஒரு முறை ஆகும். இந்தக் கூட்டு அழைப்பு அழைக்கப்பட்டவர்களும் பங்கேற்கும் படியாகவோ அல்லது அழைப்பவர் பேசுவதை மட்டும் கேட்கும் படியாகவோ தேவைக்கேற்ப வடிவமைக்கப்பட்டிருக்கும். அது சில சமயம் தொலைக் கூட்ட ஒலி (ATC, Audio Tele-Conference) என்று குறிப்பிடப்படுகிறது.

கூட்டு அழைப்புகள் அழைக்கப்படுபவர்கள் அனைவரையும்  அழைப்பில் இணத்துக்கொள்ளும்படி வடிவமைக்கப்பட்டிருக்கும். இருப்பினும், பங்கேற்பவர்கள் தாங்களாகவே கூட்டு அழைப்பில் இணைந்து பேசவும் வாய்ப்புள்ளது. அதற்கு அவர்கள்  "கான்ஃப்ரன்ஸ் பிரிட்ஜ்" (conference bridge) என்ற குறிப்பிட்ட கருவியின் மூலம் குறிப்பிட்ட தொலைபேசி எண்ணை சுழற்றி தங்களை இணைத்துக் கொள்ளலாம்.

கூட்டு அழைப்பில் பங்கேற்கும் அனைவரையும் இணைக்கும் கூட்டுப் பாலத்தை (conference bridge) செவ்வனே கவனிக்க நிறுவனங்கள் ஒரு குறிப்பிட்ட நபரை பயன்படுத்திக் கொள்கின்றனர். இவர் அழைப்பில் பங்கேற்பவர்களின் தொலைபேசி எண்கள் மற்றும் தபால் பெட்டி எண்கள் ஆகியவற்றை தந்து கூட்டு அழைப்பு நடத்த உதவுவார்.  

மிகக் குறைவாக  மூன்று வழி அழைப்புகள்  (Three-way calling) என்பது அதிகப்படியான கட்டணத்தில் வீட்டு தொலைபேசிகளையோ அல்லது அலுவலகத் தொலைபேசிகளையோ இணைக்க உதவுகிறது. இந்த மூன்று வழி அழைப்பிற்கு, முதலில் அழைக்கப்பட்டவரின் எண் சுழற்றப்படுகிறது. பிறகு ஹுக் ஃப்ளாஷ் பொத்தான் (அல்லது மறு அழைப்புப் பொத்தான்) அழுத்தப்படுகிறது. பிறகு மற்றொரு நபரின் தொலைபேசி எண் சுழற்றப்படுகிறது. அந்த அழைப்பு மணி ஒலிக்கும் போதே ஃப்ளாஷ் பொத்தானை மீண்டும் அழுத்தவேண்டும். அப்பொழுதுதான் மூன்று நபர்களின் தொலைபேசிகளும் ஒன்றுடனொன்று இணைக்கப்படும். இது ஏற்கனவே இணைக்கப்பட்டுள்ள ஒரு அழைப்பிற்கு இரண்டாவது வெளிச் செல்லும் அழைப்பை அனுமதிக்கிறது.

பயன்பாடு

தொழில்

கேளிக்கை இணைப்பு

குறைந்த கட்டண கூட்டழைப்புகள்

முன்னதாகவே பணம் செலுத்தப்பட்ட கூட்டழைப்புகள்

இலவச கூட்டழைப்புகள்

உபரிக்கான கூட்டழைப்புகள்

குறைகளுக்கான பொதுவான காரணங்கள்

IMSல் கூட்டழைப்புகள்

குறிப்புகள்

மேற்கோள்கள்

தொலைத்தொடர்பு
எட்டாம் அர்பன் (திருத்தந்தை)

திருத்தந்தை எட்டாம் அர்பன் (; திருமுழுக்கு நாள் 5 ஏப்ரல் 1568 – 29 ஜூலை 1644), என்பவர் கத்தோலிக்க திருச்சபையின் திருத்தந்தையாக 6 ஆகஸ்ட் 1623 முதல் 1644இல் தனது இறப்புவரை இருந்தவர். கலீலியோ கலிலியின் பிணக்குகளின் போது திருத்தந்தையாக இருந்தவர் இவர் என்பது குறிக்கத்தக்கது.

கர்தினால் பர்பெரினி, பதினைந்தாம் கிரகோரியின் மருமகன், திறமையானவர் என்பதால் பாப்புவாக தேர்தெடுத்தனர். இரத்த சம்மந்தமான உறவினர்களை இவரால் தவிர்க்க முடியவில்லை. இவர் குடும்பத்தை சார்ந்தவர்கள் உரோமையில் பேரும் புகழும் பெறவும், திருச்சபை சொத்தில் பங்குபெறவும் முயன்றனர், சிலரை கர்தினால்களாக உயர்த்தினார், திருச்சபை பணத்தை அள்ளி கொடுத்தார். இவர் கலிலியோவின் ரசிகர். நீதி மன்ற விசாரனைக்குட்பட்ட கலிலியோவை காப்பாற்றியவரும் இவர் தான். கலிலியோ இறந்த போது தமது சிறப்பு தூதுவரை அனுப்பி ஆசி வழங்கினார்
கோடைகாலத்தில் சொகுசாக வாழ்வதற்கு காஸ்டல் கொண்டோல்போவில் ஒரு மாளிகையை உருவாக்கினார் பூங்கவனத்தை மேலும் பெரிதாகுவதில் கவன்ம் செலுதினார் அதிகம் செலவு செய்து நிதி நிலைமையை வெறுமையாக்கி விட்டார்

திருசபைக்கும் எழைஎளியவர்களுக்கு அவர் செய்தது சொற்பம்.1644 ஜுலை 29ல் காலமானார்.

மேற்கோள்கள்

1568 பிறப்புகள்
1644 இறப்புகள்
இத்தாலிய திருத்தந்தையர்கள்
அலிஃபே- இ ஆஃப்கான் (திரைப்படம்)

அலிஃபே- இ ஆஃப்கான் (பாரசீக மொழி: الفبای افغان‎, Alefbay-e afghan) எனும் பாரசீக மொழித் திரைப்படம் தி ஆஃப்கான் ஆல்பபட் (The Afghan Alphabet) எனும் ஆங்கிலப் பெயரிலும் வெளியிடப்பட்டது. இத்திரைப்பட தலைப்பின் பொருள் ஆப்கானிய எழுத்து ஆகும். இப்பாரசீக மொழித் திரைப்படம் 2002 ஆம் ஆண்டு வெளியானது. இத்திரைப்படம் ஆவணப்படம் வகையைச் சார்ந்தது. ஈரானிய இயக்குநர் மோசன் மக்மால்பஃப் ஆல் இயக்கப்பட்டது இத்திரைப்படம்.

கதை
ஈரான் எல்கைக்கு அருகில் இருக்கும் ஆஃப்கான் கிராமம் ஒன்றின் குழந்தைகளின் வாழ்க்கையைச் சித்தரிக்கிறது இத்திரைப்படம். தாலிபான்களால் அவர்களின் வாழ்க்கை மற்றும் கலாச்சாரம் எவ்வாறு பாதிக்க்கப்பட்டது என்பதைப் பற்றியது இத்திரைப்படம்.

இத்திரைப்படத்தின் தாக்கம்
2002 ஆம் ஆண்டில் கிட்டத்தட்ட 30,00,000 ஆஃப்கான் அகதிகள் ஈரானில் வசித்தனர். அவர்களில் 7,00,00 பேர் குழந்தைகள். இக்குழந்தைகள் சட்டவிரோதமாக ஈரானில் தங்கியிருப்பதால் அவர்கள் கல்வி கற்க பள்ளிக்கு அனுமதிக்கப்படவில்லை. இத்திரைப்படம் வெளியான பின்பு இந்த விசயம் சர்ச்சைக்குரிய விசயமாக ஈரானில் பேசப்பட்டது. இறுதியாக இக்குழந்தைகள் கல்வி கற்கலாம் எனும் சட்ட வரைவு ஏற்படுத்தப்பட்டு அதன் விளைவாய் 5,00,000 குழந்தைகள் கல்வி பெற்றனர்.

நடிகர்கள்
ஹாஃபோர் பராஹோயி (Ghafour Barahouyi)
மார்யம் ஓஸ்பாக் (Maryam Ozbak)
மோசன் மக்மால்பஃப்

விருதுகளும் திரைப்பட விழாக்களும்
ஜெர்மனி சர்வதேச திரைப்பட விழாவில் சிறந்த திரைப்பட விருது. (2002 ஆம் ஆண்டு)
ஈரான் சர்வதேச திரைப்பட விழா 2002
ஹோட்டிபெர்க் சர்வதேச திரைப்பட விழா 2003
ரியோ சர்வதேச திரைப்பட விழா 2003
ஹாங்காங் சர்வதேச திரைப்பட விழா 2003
கிரீஸ் சர்வதேச திரைப்பட விழா 2002
புஷான் சர்வதேச திரைப்பட விழா 2003
அமெரிக்க ஆவண திரைப்பட விழா 2002
சியாட்டில் சர்வதேச திரைப்பட விழா 2002
கனடா மான்ரீல் திரைப்பட விழா 2002
தோக்கியோ சர்வதேச திரைப்பட விழா 2002
தென் கொரியா சர்வதேச திரைப்பட விழா 2002
சிங்கப்பூர் சர்வதேச திரைப்பட விழா 2003
ஹங்கேரி தொலைக்காட்சி விழா 2006

வெளி இணைப்புகள்
இணையதளம்
பிரிட்டீஷ் பிலிம் இன்ஸ்டிடியூட்

மேற்கோள்கள்

ஈரானியத் திரைப்படங்கள்
விப்லவகாரிகள்

விப்லவகாரிகள் என்பது நீலா புரொடக்சனின் பெயரில் பி. சுப்பிரமணியம் தயாரித்த மலையாளத் திரைப்படம். இந்தப் படம் 1968 சனவரி 12 ல் கேரளத்தில் வெளியானது

நடிப்பு
மது
பஹதூர்
முதுகுளம் ராகவன் பிள்ளை
நெல்லிக்கோடு பாசுக்கரன்
சொல்வூர் பரதன்
டி. கே. பாலச்சந்திரன்
நாராயண பிள்ளை
கமலாதேவி
விஜயலளிதா
கெ. அன்னாம்மா
சாந்தி

பின்னணிப் பாடகர்கள்
கே. ஜே. யேசுதாசு
கமுகற புருஷோத்தமன்
எல். ஆர். ஈசுவரி
பி. லீலா
பி. சுசீலா
எச். ஜானகி

பங்காற்றியோர்
தயாரிப்பு - பி சுப்பிரமணியம்
இயக்கம் - மகேஷ்
இசை - ஜி தேவராஜன்
பாடல்கள் - வயலார்
கதை, திரைக்கதை, வசனம் - கெடாமங்கலம் சதாநந்தன்
திரைத் தொகுப்பாளர் - என் கோபாலகிருஷ்ணன்

பாடல்கள்

சான்றுகள்

வெளி இணைப்புகள்
இன்டெர்நெட் டேட்டாபேசில் விப்லவகாரிகள்
சினிமலையாளம் டேட்டாபேசில்  விப்லவகாரிகள்

1968 மலையாளத் திரைப்படங்கள்
இந்திய மலையாளத் திரைப்படங்கள்
வெளுத்த கத்ரீனா

முட்டத்துவர்க்கியுடைய ”வெளுத்த கத்ரீனா” என்ற நாவலினை முதன்மைப்படுத்தி,  திரைக்கதையும் வசனமும் எழுதி, வி.பி. கே. மேனன் தயாரித்த மலையாளத் திரைப்படம். இது1968 நவம்பர் 29-ல் கேரளத்தில் வெளியானது

நடிகர்களும் கதாபாத்திரங்களும்
சத்யன் - செல்லப்பன்
பிரேம் நசீர் - நம்பூதிரி
ஜோஸ் பிரகாஸ் - மனோகரன்
அடூர் பாசி - குர்யச்சன்
பஹதூர் - அப்பாயி
மணவாளன் ஜோசப் - கிருஷ்ணபணிக்கர்
பி ஆர் மேனன் - அரவிந்தாட்சன்
டி. எஸ். முத்தய்யா
ஷீலா - கத்ரீனா
ஜெயபாரதி - ரோசு
கவியூர் பொன்னம்மா - மார்த்தபுலயி
சைலஸ்ரீ - நர்த்தகி
டி. ஆர். ஓமன - டாக்டர் சைனப
மீனா - மேரியம்மா
ஜூனியர் பத்மினி - அம்மிணி
மாலாசாந்தி - லட்சுமிக்குட்டி

பின்னணிப் பாடர்ல்கள்
கே. ஜே. யேசுதாஸ்
பி. சுசீலா
பி. ஜெயச்சந்திரன்
பி. பி. ஸ்ரீனிவாஸ்
எ.எம். ராஜ
பி. லீலா
எல். ஆர். ஈஸ்வரி

பங்காற்றியோர்
கதை, திரைக்கதை, வசனம் -  முட்டத்து வர்க்கி
இயக்கம் -  சசிகுமார் (இயக்குநர்)|சசிகுமார்
தயாரிப்பு -  எம் ஒ ஜோஸப், என் வி ஜோஸப்
இசையமைப்பு - ஸ்ரீகுமாரன் தம்பி
இசை - ஜி தேவராஜன்

பாடல்கள்

சான்றுகள்

இணைப்புகள்
இண்டர்நெட் மூவி டேட்டாபேசில் வெளுத்த கத்ரீன

1968 மலையாளத் திரைப்படங்கள்
இந்திய மலையாளத் திரைப்படங்கள்
செக்சோ ஓ பால்சாஃபே (திரைப்படம்)

செக்சோ ஓ பால்சாஃபே எனும் பிரஞ்சு-ஈரானிய-தஜிக் திரைப்படம் செக்ஸ் & பிலாஸபி (Sex & Philosophy) எனும் ஆங்கிலப் பெயரில் வெளிவந்தது. இந்த பிரஞ்சு-ஈரானிய-தஜிக் (French-Iranian-Tajik ) திரைப்படம் 2005 ஆம் ஆண்டில் வெளியிடப்பட்டது. இத்திரைப்படத்தை ஈரானிய இயக்குநர் மோசன் மக்மால்பஃப் இயக்கியிருந்தார். இத்திரைப்படம் தஜிகிஸ்தான் நாட்டில் படம் பிடிக்கப்பட்டது.

திரைப்படத்தைப் பற்றி
இத்திரைப்படம் மாண்ட்ரீல் திரைப்பட விழாவில் 2005 ஆம் ஆண்டு திரையிடப்பட்டது. தென் கொரியா, சிங்கப்பூர், துருக்கி, இத்தாலி மற்றும் ரஷ்யா ஆகிய நாடுகளில் வெளியிடப்பட்டது. தஜிகிஸ்தான் அரசால் 78 வது அகெடமி விருதுக்காக இத்திரைப்படம் தேர்ந்தெடுக்கப்பட்டது. ஆனால் ஆங்கில மொழிபெயர்ப்புச் சொற்கள் (English subtitles) இணைக்கப்படாததால் இத்திரைப்படம் அனுமதிக்கப்படவில்லை.

கதை
40 வயது நடன ஆசிரியர் தனது நான்கு காதலிகளையும் ஒரே இடத்திற்கு ஒரே நேரத்தில் வரச் சொல்லி அவரது நிலையை விளக்குகிறார். தனது செயல்பாடுகள், அவர்களை முதன் முதலில் எதனால் காதலித்தார் என விளக்குகிறார். பின்னர் அவரது நான்கு காதலிகளுள் ஒருவர் நடன ஆசிரியரைத் தவிர வேறு மூன்று பேரைக் காதலித்திருக்கிறார். அவரும் அவரது காதலர்களை அழைத்து எதனால் முதலில் அவர்களைக் காதலித்தார் என தனது நிலையை விளக்குகிறார்.

நடிகர்கள்
தலேர் நஸராவ் (Daler Nazarov) 		
மாரியாம் காய்போவா (Mariam Gaibova) 		
பர்ஸோனா பெக்னாஸாரோவா (Farzona Beknazarova) 		
தமினா எப்ராஹிமோவா (Tahmineh Ebrahimova)	
மலோஹாட் அப்துல்லோவா (Malohat Abdulloeva)

விருதுகள்
2005 ஆம் ஆண்டின் மாண்ட்ரீல் திரைப்பட விழா விருது.

வெளி இணைப்புகள்
இணையதளம்

மேற்கோள்கள்

ஈரானியத் திரைப்படங்கள்
பிரெஞ்சுத் திரைப்படங்கள்
யட்சி (திரைப்படம்)

யட்சி என்பது எம். ஒ. ஜோசப் தயாரிப்பில் வெளியான மலையாளத் திரைப்படம். மலையாற்றூர் ராமகிருஷ்ணன் இதே பெயரில் எழுதிய நாவலினை முதன்மைப்படுத்தி, தோப்பில் பாசி திரைக்கதையும் வசனமும் எழுதினார். இது 1968 ஜூன் 30-ல் வெளியானது.

நடிப்பு
சத்யன்
அடூர் பாசி
என். கோவிந்தன்குட்டி
பஹதூர்
சாரதா
உஷாகுமாரி
சுகுமாரி
ராஜகோகிலா
ராதிகா.

பின்னணிப் பாடகர்கள்
கே. ஜே. யேசுதாசு
பி. லீலா
பி. சுசீலா
எச். ஜானகி

பங்காற்றியோர்
தயாரிப்பு - எம் ஒ ஜோசப்
இயக்கம் - கெ. எச். சேதுமாதவன்
இசை - ஜி தேவராஜன்
பாடல்கள் - வயலார் ராமவர்மா
கதை - மலையாற்றூர் ராமகிருஷ்ணன்
திரைக்கதை, வசனம் - தோப்பில் பாசி
.

பாடல்கள்
இசை - ஜி. தேவராஜன்
பாடலாசிரியர் - வயலார் ராமவர்மா

மேற்கோள்கள்

வெளி இணைப்புகள்
இன்டெர்நெட் மூவி டேட்டா பேசில் யட்சி
தி இந்துவில்  யட்சி

1968 மலையாளத் திரைப்படங்கள்
இந்திய மலையாளத் திரைப்படங்கள்
காத்ரீன் திரீசா

காத்ரீன் திரீசா ஒரு திரைப்பட நடிகை. இவர் தமிழ்,மலையாளம், தெலுங்கு, கன்னடம் ஆகிய மொழித் திரைப்படங்களில் நடித்துள்ளார்.

திரைப்படங்கள்

சான்றுகள்

புற இணைப்புகள்
 
 காதறின் ட்ரீச கார்த்தியுடெ நாயிகயாகுன்னு  IBC Live

மேற்கோள்கள்

மலையாளத் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
1989 பிறப்புகள்
எதிர் இருமடி விதி

இயற்பியலில் எதிர் இருமடி விதி (Inverse-square law) என்பது எந்தவொரு இயற்பொருளின் செறிவும் மூலத்திலிருந்து அதன் தொலைவின் இருமடிக்கு (வர்க்கம்) எதிர்விகிதத்தில் அமையும்.

இவ்விதியின் சமன்பாட்டு வடிவம்:

 செறிவு 1/(தூரம்)

குறிப்பாக, புள்ளி அளவுள்ள ஓர் ஒளிமூலம், மின்காந்த கதிர் மூலம் (Source of EM Rays), காந்த முனை அல்லது மின்னூட்டம் இவைகளின் செறிவு அளவிடப்படும் புள்ளிக்கும் மூலத்திற்கும் உள்ள தொலைவின் இருமடிக்கு எதிர் விகிதத்தில் இருக்கும். அதாவது:

இதுவே எதிர் இருமடி  விதியாகும்.

மேற்கோள்கள்

இயற்பியல் விதிகள்
ஹல்க் (கதாப்பாத்திரம்)

ஹல்க் (பச்சை மனிதன்) () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும்.

இந்த கதாப்பாத்திரத்தை ஸ்டான் லீ, ஜாக் கிர்பி ஆகியோர் உருவாகினர். இன்கிரிடிபில் ஹல்க் 1 என்ற கதையில் இவன் அறிமுகமானான். இந்த படக்கதை முழுவதும், இவன் பெரிய உருவமும், பச்சை நிறமுள்ள மனிதனாகவும், அதீத பலம் மிகுந்தவனாகவும் காணப்படுகிறான். கோபப்படுகையில் அதிக ஆற்றல் பெறுகிறான். தனிமையில் வாழும்  புருஸ் பன்னர் என்ற அறிவியலாளர் மன அழுத்தத்தின் காரணமாக ஹல்க் என்னும் இராட்சத மனிதனாக மாறுகிறார். ஹல்க்காக மாறியபின், தனது மெய் உருவமான பன்னரை வெறுக்கிறான். இந்தக் கதாப்பாத்திரத்தை நாயகனாகக் கொண்ட திரைப்படங்களும், அசைவூட்டத் தொடர்களும் வெளிவந்துள்ளன.

இந்த கதாபாத்திரம் முதலில் எரிக் பானா நடித்த நேரடி சண்டை திரைப்படத்தில் தோன்றின. மார்வெல் திரைப் பிரபஞ்சம் இந்த பாத்திரத்தை எட்வர்டு நார்டன் மூலம் ஹல்க் 2, மார்க் ருஃப்பால்லோ மூலம் தி அவேஞ்சர்ஸ் (2012), அயன் மேன் 3 சிறப்புத் தோற்றம்  (2013), அவேஞ்சர்ஸ்: ஏஜ் ஒப் உல்ட்ரோன் (2015), தோர்: ரக்னராக் (2017), அவென்ஜ்ர்ஸ் : இன்பினிட்டி வார் (2018), கேப்டன் மார்வெல் சிறப்புத் தோற்றம்  (2019), அவெஞ்சர்ஸ்: எண்ட்கேம் (2019) போன்ற பல திரைப்படங்களில் நடித்துள்ளார்.

மேற்கோள்கள்

வெளியிணைப்புகள் 
 
 
 
 Hulk

1962 வரைகதை கதாபாத்திரங்கள்
அமெரிக்க மீநாயகன்கள்
மீநாயகன் திரைப்பட கதாபாத்திரங்கள்
மார்வெல் வரைகதை மீநாயகன்கள்
ஸ்டான் லீ உருவாக்கிய கதாபாத்திரங்கள்
ஜாக் கிர்பி உருவாக்கிய கதாபாத்திரங்கள்
மார்வெல் வரைகதை திரைப்பட கதாபாத்திரங்கள்
ஹவுஸ்புல்

﻿
ஹவுஸ் புல் என்பது லின்சன் ஆன்டணி இயக்கத்தில் 2013-ல் வெளியான மலையாளத் திரைப்படம். டினி டாம், ஜோதிர்மயி ஆகியோர் முதன்மை வேடங்களில் நடித்துள்ளனர். ஜோமோன் ஆன்டணி இதை தயாரித்துள்ளார்.

நடிகர்கள் 
 டினி டோம்
 ஜோதிர்மயி
 பகத் மானுவல்
 விஜயராகவன்

வெளி இணைப்புகள் 
 

2013 மலையாளத் திரைப்படங்கள்
அறிமுக இயக்குநர் திரைப்படங்கள்
இந்திய மலையாளத் திரைப்படங்கள்
ஹர்த்தால்

அர்த்தால் (குஜராத்தி હડતાળ) என்ற சொல் தெற்காசிய மொழிகள் பலவற்றில் காணப்படுகிறது. தங்கள் எதிர்ப்பைத் தெரிவிக்க, வேலை நிறுத்தம் அல்லது கடையடைப்பு செய்வர். இதை இச்சொல் கொண்டு குறிக்கின்றனர். முதன்முதலில், இந்திய விடுதலைப் போராட்டத்தின்போது இச்சொல் பயன்படுத்தப்பட்டது. 

அரசின் முடிவிற்கு எதிர்ப்புத் தெரிவித்து அல்லது தங்கள் எதிர்ப்பை வெளிக்காட்ட, பெருமளவில் தங்கள் நிறுவனங்கள், அமைப்புகள், அலுவலகங்கள் ஆகியவற்றை மூடுவர். இச்சொல்லின் மூலம் குசராத்தி மொழியின் ஹட்தால் என்பதாகும். 

கோரிக்கையை நிறைவேற்றக் கோரி, தங்கள் அலுவலகங்களை மூடுதல் என்பது இதன் பொருள். குசராத்தியைத் தாய்மொழியாகக் கொண்ட காந்தி, பிரித்தானிய அரசிற்கு எதிராக இச்சொல்லை அதிகம் பயன்படுத்தினார். இது பின்னர்,மற்ற தெற்காசிய மொழிகளிலும் பரவியது.

இவ்வகையான வேலைநிறுத்தம் வங்காளதேசம், பாக்கிசுத்தான், இந்தியா, இலங்கை   ஆகிய நாடுகளில் பரவலாக கடைபிடிக்கப்படும் போராட்ட உத்திகளில் ஒன்று.

சான்றுகள்

இவற்றையும் காண்க 
கடையடைப்பு

சொற்கள்
எதிர்ப்புப் போராட்ட வடிவங்கள்
ஆசியப் பண்பாடுகள்
அலெக்சி போப்போகிரேப்சுகி

அலெகிசி போப்போகிரேப்சுகி என்பவர் உருசியத் திரைப்பட இயக்குநர் ஆவார். இவர் இயக்கிய இந்த கோடைக்காலத்தை எப்படிக் கழித்தேன் என்ற திரைப்படம் 60வது பன்னாட்டுத் திரைப்பட விழாவில் கோல்டன் பியர் விருதிற்கு பரிந்துரைக்கப்பட்டது.. 2010 ஆம் ஆண்டு லண்டன் திரைப்படவிழாவில் சிறந்த திரைப்படத்திற்கான விருதினைப் பெற்றது

திரைப்படங்கள்
 கோக்தெபெல் (2003)
 புரோஸ்தியே வெஷ்சி (2007)
 ஹவ் ஐ எண்டட் திஸ் சம்மர் (2010)

சான்றுகள்

இணைப்புகள்

1972 பிறப்புகள்
வாழும் நபர்கள்
உருசியத் திரைப்பட இயக்குநர்கள்
ஒசாமா (திரைப்படம்)

'ஒசாமா (ஆங்கிலம்: Osama, பாரசீக மொழி: (اسامه‎)  என்பது பாரசீக மொழித் திரைப்படம் ஆகும். இத்திரைப்படம் 2003 ஆம் ஆண்டு ஆஃப்கானிஸ்தான் இயக்குநர் சித்திக் பார்மாக் என்பவரால் இயக்கப்பட்டது. இத்திரைப்பட இருவாக்கத்திற்கு ஈரானிய இயக்குநர் மோசன் மக்மால்பஃப் உதவி புரிந்தார்.

கதை
ஆப்கானிஸ்தானை தலிபான்கள் ஆட்சி செய்த போது பெண்கள் வேலைக்குச் செல்வது தடை செய்யப்பட்டிருந்தது. இச்சூழ்நிலையில் மூன்று பெண்களை மட்டுமே கொண்ட குடும்பம் ஒன்று வாழ்க்கையை நடத்த சிரமப்பட்டது. பாட்டி, அம்மா, மகள் ஆகியோரைக் கொண்ட குடும்பம் அது. பாட்டியின் கணவரும், அம்மாவின் கணவரும் ஆஃப்கானில் சோவியத் ஊடுருவல் போரின் போது கொல்லப்பட்டனர். சிறுமியான மகள் ஆண் வேடமிட்டு வேலைக்குச் செல்கிறார். தாலிபான்கள் தங்களின் படைக்கு ஆட்கள் தேர்வு செய்யும் போது சிறுமியைப் பெண் எனக் கண்டு பிடித்து அவளை ஏற்கனவே மூன்று மனைவிகள் உள்ள ஒரு முதியவரைத் திருமணம் செய்து கொள்ளுமாறு தண்டனை வழங்குகின்றனர்.

நடிகர்கள்
ஒசாமாவாக மரியா கோல்பாஹ்ரி ( Marina Golbahari)
ஆரிப் ஹிராடி
கோல் ரஹ்மான் கோர்பண்டி
ஸுபைதா சாகர்
முகம்மத் ஹாரீஃப் ஹாராட்
முகம்கத் நாடர் காத்ஜே
க்வாஜா நாடர்
ஹமிதா ரேஃபே

விருதுகள்
பிரடிஸ்லாவா சர்வதேச திரைப்பட விழா (2003)
கான்ஸ் திரைப்பட விழா (2003)
சினிமானிலா சர்வதேச திரைப்பட விழா (2004)
கோல்டன் க்ளோப் (2004)
கோல்டன் சேட்டிலைட் விருது (2004)
கோல்டன் ட்ரைலர் விருது
லண்டன் திரைபட விழா (2004)
மோலோடிஸ்ட் சர்வதேச திரைப்பட விழா (2003)
புஷான் சர்வதேச திரைப்பட விழா (2003)
வல்லோடிட் சர்வதேச திரைப்பட விழா (2003)
யங் ஆர்ட்டிஸ்ட் விருது (2004)
திரைப்பட விழாக்களில் பல விருதுகளைப் பெற்றது.

வெளி இணைப்புகள்

மேற்கோள்கள்

ஈரானியத் திரைப்படங்கள்
2003 திரைப்படங்கள்
சப்பானிய திரைப்படங்கள்
ஷாகித் (திரைப்படம்)

﻿
ஷாகித் என்பது 2012 ஆம் ஆண்டு வெளியான இந்தித் திரைப்படம் ஆகும். கொல்லப்பட்ட ஷாகித் ஆசுமி என்பவரது கதையை மையப்படுத்தி எடுக்கப்பட்டது. ஹன்சல் மேத்தா இயக்கியுள்ளார் ரொறன்றோ பன்னாட்டுத் திரைப்பட விழாவிலும், சிட்டி டூ சிட்டி பிரோக்ராம்-2012 ஆகியவற்றிலும் பங்கெடுத்துள்ளது. இது அக்டோபர் 18, 2013 அன்று வெளியானது

கதை சுருக்கம்
தன்னைச் சுற்றி நடக்கும் அவலங்களைக் காணப் பொறுக்காத ஒரு ஏழை இஸ்லாமிய இளைஞன் தான் இந்த ஷாஹித். ஒரு நாள் தன் வீட்டருகில் நடக்கும் கலவரத்தைக் கண்டு அலரும் ஷாஹித் வீட்டைவிட்டு ஓடி ஒரு தீவிரவாத இயக்கத்தில் சேர்கிறான். அங்கு நடக்கும் கோர நிகழ்வுகளைக் கண்டு திரும்பத் தன் வீட்டிற்கு வர அவனை ஒரு தீவிரவாதியென முத்திரை குத்துகிறது இந்த சமுதாயம். அதனால் ஏழு வருட கடுங்காவல் திகார் ஜெயிலில்.

ஜெயிலில் கிடைத்த நல்ல நண்பரின் (கே.கே.மேனன்) உதவியுடன் சட்டத்துறையில் பட்டம் பெற்று சட்ட வல்லுனராகிறான். சிறை வாசம் அவரது வாழ்க்கைப் பாதையை மாற்றியமைக்கிறது. வசதியில்லாதவர்களின் சட்டத் தேவைகளை ஆதாயமின்றி எடுத்து நடத்துகிறார்.

நாட்டில் ஏற்படும் தொடர் குண்டுவெடிப்பு சம்பவங்களில் தன்னைப் போன்ற அப்பாவிகள் தீவிரவாதிகள் என சித்தரிக்கப்படுவதை எதிர்த்து அவர்களுக்காக போராடும் நாயகன். இதனால் எதிர்ப்புகள், கொலை மிரட்டல்கள் என பல்வேறு ஆபத்துகளை எதிர் கொள்கிறார். தான் விரும்பி மணந்த மனைவியுடனும் சந்தோஷமாக வாழ்க்கை நடத்த நேரமில்லாது சட்டத்தை சவாலாக எடுத்து வாழ முயற்சித்து தன் வாழ்க்கையை தொலைக்கிறார் இந்த ஷாஹித்.

நடிகர்கள்

சான்றுகள்

வெளி இணைப்புகள்
 
 Movie review: 'Shahid', Raj Kumar Yadav acts unflinchingly, தி இந்தியன் எக்சுபிரசு

2012 இந்தித் திரைப்படங்கள்
இந்திய இந்தித் திரைப்படங்கள்
பாவுலோ பிரெய்ரி

பாவுலோ பிரெய்ரி (Paulo Freire) ஒரு பிரேசிலியக் கல்வியாளரும், மெய்யியலாளரும் ஆவார். கற்றல் கலையில் நுண்ணாய்வுடைய திறனுடன் பல புத்தகங்களை எழுதியுள்ளார். ஒடுக்கப்பட்டவர்களின் விடுதலைக்கான கல்வி முறை என்கிற புத்தகம் அவரது சிறந்த படைப்பாகக் கருதப்படுகிறது. இப்புத்தகமே ஒடுக்கப்பட்டவர்களின் விடுதலைக்கான கல்வி முறை இயக்கத்தின் அடித்தளமாகவும் அமைந்தது.

ஆரம்ப வாழ்க்கை
பாவ்லோ பிரையர் 1921 ஆம் ஆண்டில் பிரேசிலில் பிறந்தார். உலகத்தின் மிகப்பெரும் பொருளாதார மந்தம் 1930களில் ஏற்பட்ட நேரம் இவரது குடும்பத்தையும் பாதித்தது . அந்த நேரம் கடும் பசியும் பட்டினியும் பாவ்லோ பிரையரை வாட்டியது. இந்த வறுமையின் காரணமாக அவரது படிப்பு நான்கு ஆண்டுகள் தாமதப்பட்டது. அந்த நேரத்தில் அவர் அருகாமையில் இருந்த சேரியில் வசிக்கும் சிறுவர்களுடன் கால்பந்து விளையாடியபடியே கழித்தார். இந்த சேரியில் இருக்கும் சிறுவர்களுடன் அவர் மிகுந்த நட்புடன் இருந்த காலத்தில் தான் அவர் ஏராளமான விஷயங்களை கற்றார். கற்றல் என்பது வேறு படிப்பு என்பது வேறு என்பதை அங்கு உணர்கிறார் பாவ்லோ பிரையர்.பசிக்கும் படிப்புக்கும் உள்ள தொடர்புகளைப் பற்றி சிந்திக்கும்  பாவ்லோ பிரையர் , வகுப்பறையில் ஒருவன் பட்டினியாக அமர்ந்திருந்தால், நிச்சயமாக அவனுக்கு அங்கு நடத்தப்படும் பாடங்கள் புரியாது, அது  புரியாததற்கு காரணம் அவன் மந்தமானவனோ, அல்லது படிப்பில் ஆர்வம் குறைவானவனோ என்பது அல்ல என்கிறார் பாவ்லோ பிரையர்.

தொழில்முறை வாழ்க்கை
1943ல் பாவ்லோ பிரையர் சட்டம் பயின்றார். 1946ல் அவர் சமூகப் பணி - கல்வித் துறையின் இயக்குநராக நியமிக்கப்பட்டார். 1961ல் கலாச்சாரத்துறையின் இயக்குநரானார். 1964ல் அங்கு நடந்த ராணுவ ஆட்சியின் போது 70 நாட்கள் சிறையில் அடைக்கப்பட்டார். அதன் பின் சிறிது நாட்கள் பொலிவியாவில் இருந்து விட்டு பிறகு சிலியில் கிரிஸ்துவ ஜனநாயக விவசாய சீர்திருத்த இயக்கம் மற்றும் ஐக்கிய நாடுகள் சபையின் உணவு மற்றும் விவசாய அமைப்பு  ஆகியவற்றில் ஐந்து ஆண்டுகள் வேலை செய்தார்.

நூல்கள்
1967ல் விடுதலையின் ஆயுதமான கல்வி (Education as the Practice of Freedom) என்கிற அவரது முதல் நூல் வெளியானது. 1968ல் அவரது ஒடுக்கப்பட்டவர்களின் விடுதலைக்கான கல்வி (Pedagogy of the Oppressed) நூல் வெளியானது. போர்த்துகீசிய மொழியில் வெளியான இந்த நூல் 1970ல் தான் ஆங்கிலத்தில் மொழியாக்கம் செய்யப்பட்டது.

இறப்பு
பாவ்லோ பிரையர் மே 2, 1997 இல் இதயக் கோளாறு காரணமாக இறந்தார்.

மேற்கோள்கள்

வெளி இணைப்புகள்

Digital Library Paulo Freire (Pt-Br) 
Pedagogy of the Oppressed by Paulo Freire
PopEd Toolkit - Exercises/Links inspired by Freire's work 
Interview with Maria Araújo Freire on her marriage to Paulo Freire
Interview excerpt with Paulo Freire on liberation theology and Marx
A dialogue with Paulo Freire and Ira Shor (1988) 

1921 பிறப்புகள்
1997 இறப்புகள்
பொருளியலாளர்கள்
கல்வியாளர்கள்
பிரேசில் மக்கள்
கல்வியியலாளர்கள்
கிறித்தவ மெய்யியலாளர்கள்
செயற்கை எரிவளி

செயற்கை எரிவளி (செயற்கை எரிவாயு; Syngas) என்பது நீரியம், கார்பன் மோனாக்சைடு, மற்றும் சிறிதளவு கார்பன்-டை-ஆக்சைடு ஆகியவை கலந்த ஒரு எரிவளிக் கலவையாகும். இயற்கை எரிவளியின் மாற்றை உருவாக்கும் செயல்முறையில் ஓர் இடைப்பட்ட பொருளாகப் பயன்படும் ஒன்று. அதோடு அம்மோனியா, மெத்தனால் போன்றவற்றை உருவாக்கவும் பயன்படும் ஒன்று. இயற்கை எரிவளியின் ஆற்றல் அடர்த்தியில் ஒரு பாதி தான் இருக்கும் என்றாலும், இந்த எரிவளியை உள் எரிப்பு எந்திரங்களிலும் எரிபொருளாகப் பயன்படுத்தலாம்.

செயற்கை எரிவளியை உருவாக்கும் வழிகள் சில: 
 இயற்கை எரிவளி அல்லது நீர்ம நீரியக்கரிமங்களை நீராவிய மறுவாக்கம் செய்தல்.
 நிலக்கரியை வளியாக்கல்.
 உயிர்த்திரள்
 கழிவிலிருந்து மின்னாற்றல் ஆக்கும் வளியாக்க முறைகள்

மேற்கோள்கள்

எரிபொருட்கள்
வேதிப் பொறியியல்
தொழிற்சாலை வாயுக்கள்
செயற்கை எரிபொருள் தொழில்நுட்பம்
சென்னை வானிலை ஆய்வு மையம்

சென்னை வானிலை ஆய்வு மையம் () இந்திய வானிலை ஆய்வு மையத்தின் கீழ் செயல்பட்டு வரும் ஏழு மண்டல வானிலை ஆய்வு மையங்களில் ஒன்று. தென்னிந்திய தீபகற்பத்தைச் சேர்ந்த ஆந்திரப் பிரதேசம், கருநாடகம், கேரளம் மற்றும் தமிழகம் ஆகிய மாநிலங்களிலும், இலட்சத்தீவுகள் மற்றும் புதுச்சேரி ஆகிய  யூனியன் பிரதேசங்களிலும் வானிலை சம்மந்தப்பட்ட செயற்பாடுகளை இது கவனித்து கொள்கிறது. மற்ற  மண்டல மையங்களின் தலைமையகம் கொல்கத்தா, குவஹாத்தி, மும்பை, நாக்பூர், மச்சிலிப்பட்டணம் மற்றும் புது தில்லியில் உள்ளன.

18ஆம் நூற்றாண்டின் பிற்பகுதியில் ஏற்படுத்தப்பட்ட சென்னை வானிலை ஆய்வு மையம் கிழக்கில் உள்ள முக்கியமான மையமாக கருதப்படுகிறது.

வரலாறு

செயல்பாடுகள்

சென்னை, வானிலை ஆய்வு மையமானது நுங்கம்பாக்கத்தில் கல்லூரிச்சாலையில் குட் செப்பர்ட் பள்ளி மற்றும் கிறித்துவ பெண்கள் கல்லூரி ஆகியவற்றுக்கிடையில், பழைய எண் 50 (புதிய எண்.6) என்ற இடத்தில் அமைந்துள்ளது. தென்னிந்தியாவில், ஐதராபாத், பெங்களூரு மற்றும் திருவனந்தபுரம் ஆகிய இடங்களில் அமையப்பெற்றுள்ள மூன்று வானிலை ஆய்வு மையங்கள் சென்னையில் உள்ள மண்டல வானிலை ஆய்வு மையத்தின் நிர்வாகக் கட்டுப்பாட்டில் உள்ளன. இந்த வானிலை ஆய்வு மையங்கள் ஆந்திரா, தெலுங்கானா, கர்நாடகா மற்றும் கேரளா ஆகிய மாநிலங்களுக்கு சேவையாற்றி வருகின்றன.

மற்ற சேவைகள்

மேற்கோள்கள்

வானிலை
இந்திய அறிவியல் நிலையங்கள்
தமிழ்நாட்டில் உள்ள வானாய்வகங்கள்